Strand verlowing foto's van Jeandré en Chantel - Mooi Troues
Ons deel graag met Mooi Troues se lesers die mooi strand verlowing foto's van Jeandré en Chantel. Mosselbaai is hou spesiale herinneringe vir die paartjie en dus het hul besluit om hul verlowing foto's op die stand van Pinnicale Point te hou.
Hulle sê ook dat hul die foto's wil gebruik vir hul trou uitnodigings.
Ons by Mooi Troues hou baie van die strand verlowing foto's veral dié foto's waar Jeandré en Chantel in die water sit. So mooi en ons is bly ons kan die verlowing foto's met ons lesers deel.
Ek en Jeandré het mekaar in Julie 2010 by 'n kuierplek ontmoet deur gesamentlike vriende van ons, waarna ek vir Jeandré op BBM uitgenooi het. Vandaar af het ons verhouding begin.
Chantel – Die eerste ding wat my onmiddellik aangetrek het tot Jeandré en wat vir my uitgestaan het, was sy fisiese bou, sy hare en oë, maar veral sy lengte.
Jeandré – Die eerste ding wat ek van Chantel onthou en wat my opgeval het was haar blonde hare en haar pragtige blou oë. Ek het nog nooit sulke pragtige blou oë gesien nie en dit was veral die vorm wat vir my "wow" was. "SY HET ONMIDDELIK MY HARTSNARE GEROER"
Jeandré het vir ons 'n vakansie in Bali gereël. Na 'n onvergeetlike avontuurlustige-dag van jet-ski, parasailing en ander water aktiwiteite het hy my na Jamie Oliver se restaurant gevat. Dit is ons albei se gunsteling restaurant en my gevra om met hom te trou.
Ons verhouding is vir ons baie uniek. Vanaf ons eerste jaar van ons verhouding het ons elke Desember in Mosselbaai vakansie gehou. Ons het baie mooi herinneringe daarvan en wou ons dit saamvat in 'n unieke fotosessie wat dit weerspieël.
Ons het die fotosessie as 'n spesiale geskenk vanaf Caroline, wie ook Jeandré se tweeling broer se verloofde is, ontvang. Die foto's moet graag ons verlowing as herinneringe vasvang. Ook om van die foto's te gebruik in ons trou-skryfbehoeftes.
Ons droom troue sal wees waar omgee-herinneringe vir ewig gemaak sal word. Saam met die mense wat vir ons spesiaal is, ons hartsmense dit sal geniet en die belangrikste waar 'n ewigheidsband met God se teenwoordigheid geseël sal word.